[{"text_idx": "#000000", "text": "Mae Ricky* a Jade, dau fabwysiadwr newydd o Abertawe, wedi bod gartref bellach am bythefnos gyda\u2019u plentyn bach, Pria. Wrth i fi ddechrau ysgrifennu fy nodiadau, mae Pria yn ceisio dwyn fy meiro o hyd."}, {"text_idx": "#000001", "text": "\u201cMaen nhw wedi bod yn amhrisiadwy a dweud y gwir\u201d meddai Ricky, wrth i mi so\u0302n am ro\u0302l y gofalwyr maeth yn ystod y broses mabwysiadu."}, {"text_idx": "#000004", "text": "\u201cGallech chi ddweud bod hyn yn fwy na swydd yn unig i Glenda, roedd cariad mawr yno \u2013 nid rhyw broses neu alwedigaeth neu swydd oedd hi\u201d meddai Jade gan fy nghywiro\u2019n syth."}, {"text_idx": "#000005", "text": "\u201cRoedd emosiynau cymysg yn ystod y cyflwyniadau\u201d ychwanegodd Ricky,"}, {"text_idx": "#000006", "text": "\u201cDyma\u2019r person arall hwnnw sy\u2019n gofalu am eich plentyn. Roeddwn i dros y lle i gyd. Roedd e\u2019n brofiad blinderus iawn, doeddwn i ddim yn bwyta\u2019n iawn a\u2019r unig beth allen ni feddwl amdano doedd dod a\u0302 hi adref\u201d"}, {"text_idx": "#000009", "text": "\u201cMae pethau bach fel pa bowdwr golchi i\u2019w ddefnyddio i helpu gyda chynefindra a beth i\u2019w wneud pan fydd Pria\u2019n cael pyliau o dymer ac yn gwrthod cysgu, ddylen ni i ddod a\u0302 hi lawr sta\u0302r neu ei chysuro yn ei chrud?\u201d"}, {"text_idx": "#000013", "text": "\u201cRhywbeth arall fu\u2019n ddefnyddiol hefyd oedd bod ein gweithiwr cymdeithasol ar y dechrau a\u0302 phrofiad o fabwysiadu ei phlant ei hun, roedd hi wedi bod drwy\u2019r un broses a\u0302 ni\u201d meddai Ricky."}, {"text_idx": "#000014", "text": "Mae Pria nawr yn chwarae gyda\u2019i chegin pinc ac oren yng nghanol yr ystafell ac mae\u2019n gwneud pizzas i ni gyd."}, {"text_idx": "#000017", "text": "Bythefnos ar o\u0302l mabwysiadu\u2019r un bach, maent yn ymddangos yn fodlon, ac wedi ymlacio a dadflino."}]